CELEX: 62012TN0099
Language: mt
Date: 2012-02-22 00:00:00
Title: Kawża T-99/12: Rikors ippreżentat fit- 22 ta’ Frar 2012 — Syriatel Mobile Telecom vs Il-Kunsill

26.5.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 151/30
            
         Rikors ippreżentat fit-22 ta’ Frar 2012 — Syriatel Mobile Telecom vs Il-Kunsill
   (Kawża T-99/12)
   2012/C 151/51
   Lingwa tal-kawża: il-Franċiż
   
      Partijiet
   
   
      Rikorrenti: Syriatel Mobile Telecom (Joint Stock Company) (Damasku, is-Sirja) (rappreżentant: E. Ruchat, avukat)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tiddikjara l-azzjoni tar-rikorrenti ammissibbli u fondata;
            
         
               —
            
            
               konsegwentement, tannulla d-Deċiżjoni 2011/782/PESK, tal-1 ta’ Diċembru 2011 kif ukoll ir-Regolament (UE) Nru 36/2012, tat-18 ta’ Jannar 2012 u l-atti ta’ implementazzjoni sussegwenti tagħhom, sa fejn dawn jikkonċernaw lir-rikorrenti;
            
         
               —
            
            
               tikkundanna lill-Kunsill tal-Unjoni Ewropea għall-ispejjeż.
            
         
      Motivi u argumenti prinċipali
   
   Insostenn tar-rikors, ir-rikorrenti tinvoka erba’ motivi, fejn l-ewwel tlieta minnhom huma essenzjalment identiċi jew simili għal dawk invokati fil-kuntest tal-Kawżi T-432/11, Makhlouf vs Il-Kunsill (1), u T-433/11, Makhlouf vs Il-Kunsill (2).
   Ir-raba’ motiv huwa bbażat fuq ksur tal-prinċipju ta’ trattament ugwali li għandu l-konsegwenza li jwassal għal distorsjoni tal-kompetizzjoni kemm fi ħdan l-Unjoni Ewropea kif ukoll fis-Sirja, kif ukoll bejn dawn iż-żewġ territorji.
   
      (1)  ĠU 2011, C 290, p. 13.
   
      (2)  ĠU 2011, C 290, p. 14.